מנחם לורברבוים

מנחם לורברבוים
מנחם לורברבוים (נולד ב-14 במרץ 1958) הוא פרופסור מן המניין בחוג לפילוסופיה יהודית באוניברסיטת תל אביב, ומייסד החוג ללימודי התרבות העברית בה. עמית מחקר במכון שלום הרטמן.

==ביוגרפיה==
מנחם לורברבוים נולד בניו יורק ליוסף לורברבוים ולרחל לבית יולוס. מצד אביו צאצא של רבי יעקב לורברבוים מליסא, מחבר "נתיבות המשפט". משפחתו שבה ארצה כשהיה בן 11 והוא גדל בירושלים. למד בישיבת בני עקיבא נתיב מאיר ושנה אחת, כשהיה בן 17, בישיבת מרכז הרב. למד בישיבת ההסדר הר עציון. לאחר מכן למד עם קבוצת צעירים אצל פרופ' דוד הרטמן, אותו הוא רואה כאחד מרבותיו.

במקביל ללימודיו אצל הרטמן למד באוניברסיטה העברית בירושלים. בשנת 1988 קיבל תואר שני על עבודה שכותרתה "תיאורית פעולה בהלכה: כוונה במצוות". בשנת 1992 קיבל תואר דוקטור מהאוניברסיטה העברית בירושלים, על עבודה שכותרתה "פוליטיקה וגבולות החוק בהגות היהודית של ימי הביניים: הרמב"ם ורבנו ניסים גירונדי", שנעשתה בהדרכת מיכאל וולצר ואביעזר רביצקי. שנה לאחר מכן החל ללמד באוניברסיטת תל אביב.

לורברבוים הוא חבר מועצת המערכת של כתב העת Hebraic Political Studies שבהוצאת מכון שלם.

מאז ייסודו, בשנת 2001, של הכנס השנתי של התוכנית לפסיכותרפיה בבית הספר ללימודי המשך ברפואה ובית הספר לפילוסופיה בפקולטה למדעי הרוח באוניברסיטת תל אביב, עומד פרופ' לורברבוים, יחד עם ד"ר שלמה מנדלוביץ, בראש הכנס.

בשנת 2002 נמנה עם הגרעין המייסד של בית הכנסת "שירה חדשה" בירושלים. הוא חבר הוועד המנהל של הקרן החדשה לישראל.

מנחם לורברבוים נשוי בשנית, מתגורר בירושלים ואב לשלושה ילדים.

==ספריו==
פילוסופיה:
* Politics and the limits of law :secularizing the political in medieval Jewish thought, Stanford University Press, 2001.
:מהדורה עברית: פוליטיקה וגבולות ההלכה, תרגם יובל ג'ובני, הוצאת מכון שלום הרטמן, 2005.
:הספר עוסק בהתפתחותם של מושגי יסוד בפילוסופיה הפוליטית היהודית בימי הביניים, תוך התמקדות במשנתם של שני פוסקים, הרמב"ם והר"ן.
* נוצחנו בנעימותו: תורת האלוהות כפואטיקה ביצירה היהודית האנדלוסית, מכון בן-צבי לחקר קהילות ישראל במזרח, תשע"א
:עוסק בבעיית הלימות השפה הדתית לתיאור האל ולתיאור ההתנסות בנוכחותו המידית, כפי שהיא משתקפת ביצירתם של הרמב"ם, רבי שלמה אבן גבירול ורבי יהודה הלוי.
* את פניך אבקש, הוצאת כרמל, אוניברסיטת בר-אילן ומכון שלום הרטמן, 2019.
* לפני היות החסידות, מוסד ביאליק, 2022.

שירה:
* בכפר הזה (כרמל תשס"ב)
* ואחר האש (כרמל תשס"ד)
* מגעים, מראות: שירים (כרמל תשס"ו).

בעריכתו:
* ערך את התרגום לעברית של "לווייתן" מאת תומאס הובס, בתרגומו של אהרן אמיר (שלם תש"ע).
* יחד עם מיכאל וולצר ונעם זהר עורך הסדרה "המסורת הפוליטית היהודית" שכרכים שלה התפרסמו בסדרת "יהדויות" של מכון שלום הרטמן ובהוצאת אוניברסיטת ייל (באנגלית).
* יחד עם מיכל גוברין עורך את סדרת השירה "דברי-ם" בשיתוף עם הוצאת כרמל.
* יחד עם בנימין בראון, אבינועם רוזנק, וידידיה צ' שטרן ערך את על דעת הקהל - דת ופוליטיקה בהגות היהודית - ספר יובל לכבוד אביעזר רביצקי, מרכז זלמן שזר, 2012.

== קישורים חיצוניים ==

* [https://heb.hartman.org.il/person/menachem-lorberbaum/ מנחם לורברבוים], באתר של מכון הרטמן
* [http://www.carmelph.co.il/index.php?option=com_virtuemart&page=shop.browse&manufacturer_id=465 מנחם לורברבוים], באתר של הוצאת כרמל

* 
* 
* 
* 
* 
* אריאל הורוביץ, [https://www.mixcloud.com/jlmfm/פגישה-לאין-קאץ-4816-אריאל-הורוביץ-מארח-את-פרופ-מנחם-לוברבוים/ אריאל הורוביץ, "פגישה לאין קאץ'" עם פרופ' מנחם לורברבוים], רדיו מרכז העיר, 4 באוגוסט 2016

מכּתביו והרצאותיו:
* [http://www.youtube.com/course?list=ECE76A55F0B1FF120D ריבונות במסורת הפוליטית היהודית] – קורס באוניברסיטת תל אביב, באתר YouTube
* [http://heb.hartman.org.il/SHINews_View.asp?Article_Id=404&Cat_Id=241&Cat_Type=SHINews פרופ' מנחם לורברבוים מדבר על שירת נשים ביהדות] – ריאיון לאריה גולן
<div class="mw-content-ltr">
* [http://www.hpstudies.org/20/admin/pdfs/4fbba1e0-e4e2-46b1-815a-f9c0766be177.pdf Making Space for Leviathan: On Hobbes' Political Theory], Hebraic Political Studies, Vol . 2, No. 1 (winter 2007),
* [http://www.channels.com/episodes/show/15495356/Menachem-Lorberbaum-Religious-Zionism-From-Political-Zionism-To-Redemptive-Zionism-Cli-?page=3 Religious Zionism], באתר של מכון שלום הרטמן
</div>

==הערות שוליים==

קטגוריה:ישראלים ילידי ארצות הברית
קטגוריה:פילוסופים ישראלים
קטגוריה:סגל אוניברסיטת תל אביב: פילוסופיה
קטגוריה:משוררים ישראלים
קטגוריה:בוגרי ישיבת נתיב מאיר
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי ישיבת הר עציון
קטגוריה:סגל הקרן החדשה לישראל
קטגוריה:סגל אוניברסיטת תל אביב: פילוסופיה יהודית, ספרות חז"ל וקבלה
קטגוריה:ישראלים שנולדו ב-1958